महंगाई पर प्रधानमंत्री का पुतला फूंका
मंडावायूथ कांग्रेस ने मंडावा विधानसभा क्षेत्र अध्यक्ष नरेश बुडानिया के नेतृत्व में मुख्यमंत्री के नाम ज्ञापन एसडीएम अनिता धतरवाल को सौंपा। ज्ञापन में लिखा है कि बढ़ती महंगाई के दौर में सरकार ने बिजली की दरों में बढ़ोतरी कर दी। नोटबंदी से भी लाखों किसान प्रभावित हुए हैं। किसान समय पर खाद बीज नहीं ला सका। इस कारण फसलों की बुआई समय पर नहीं होने के कारण नुकसान हो गया। सरकार ने अनेक कर एवं उपकर लगाकर जनता की कमर तोड़ दी। ज्ञापन के माध्यम से कांग्रेस जनों ने मांग की कि किसानों के कर्ज माफ कर उन्हें शीघ्र मुआवजा दिया जाए। बिजली कटौती से जनता को राहत प्रदान करें। अगर जायज मांगों पर सरकार सकारात्मक रवैया नहीं अपनाएगी तो युवा कांग्रेस धरना प्रदर्शन कर जन विरोधी नितियों की खिलाफत करेगी। ज्ञापन सौंपने के बाद केंद्र राज्य सरकार की तानाशाही के खिलाफ युवा कांग्रेस कार्यकर्ताओं ने प्रधानमंत्री का पुतला फुंका।
बगड़| गैससिलेंडर में हुई मूल्यवृद्धि के विरोध में शुक्रवार को कांग्रेस की ओर से प्रधानमंत्री मुख्यमंत्री का पुतला जलाया गया। बीएल चौक मे रणजीत चंदेलिया, योगेंद्रसिंह कालीपहाड़ी, मुकुंदसा राजपुरोहित, खैरातीलाल बुंदेला, भंवरलाल बुंदेला, आदित्य चौहान, बिनोद बुंदेला, मुकेश सैनी, सुनील बुंदेला, लालचंद सैनी, श्यामसुंदर पारीक, निहित सहल, निमेश, सुनील आदि कांग्रेस पदाधिकारी कार्यकर्ताओं ने मंहगाई का विरोध जतािया।
खेतड़ी| युवाकांग्रेस के पदाधिकारियों ने शुक्रवार को प्रदेशव्यापी आह्वान पर एसडीएम कोर्ट के सामने सांकेतिक धरना दिया। युवा अध्यक्ष उम्मेदसिंह बूरका ने बताया कि तहसीलदार जयसिंह के माध्यम से मुख्यमंत्री के नाम ज्ञापन भेजा गया। गाडराटा सरपंच राजेश सिंह, धर्मवीर दूधवा, बलबीर मीणा, राजेंद्रसिंह, सुरेंद्र कुमार सहित अनेक पदाधिकारी मौजूद थे।
मलसीसर. प्रधानमंत्री का पुतला जलाते यूथ कांग्रेस कार्यकर्ता।
बगड़. प्रधानमंत्री मुख्यमंत्री का पुतला जलाते कांग्रेसी।
hin_Deva hin_Deva bho_Deva hin_Deva hin_Deva hin_Deva